Koronavirus: Talle nuwe gevalle in SA aangemeldOR Tambo-lughawe (Foto verskaf aan Maroela Media) Die departement van gesondheid het Saterdag bevestig die aantal gevalle van die nuwe koronavirus (Covid-19) staan op 38. Dit is ŉ toename van 14 getalle sedert Vrydag. Dr. Zweli Mkhize, minister van gesondheid, het gesê al die pasiënte is in kennis gestel, alle inligting is nagegaan en persone word opgespoor met wie die betrokke pasiënte in kontak was. In die lig van die toename in die gevalle het pres. Cyril Ramaphosa ŉ dringende kabinetsvergadering vir Sondag belê. Dié vergadering sal maniere ondersoek hoe om die land se reaksie op die uitbreking te verbeter. “Ons is opgewonde dat die vliegtuig van Wuhan vandag in Polokwane (Pietersburg) aangekom het,” het Mkhize bygevoeg. “Al die burgers is nou by die Ranch-hotel. Ons sal Sondag nuwe inligting verskaf wat betref hul aankoms. Protokol soos bepaal deur die SANW en die departement van gesondheid sal streng gevolg word.” Die verspreiding van die virus is soos volg: Gauteng (7 gevalle): – ŉ 76-jarige man wat na die Verenigde Koninkryk en die VSA gereis het – ŉ 72-jarige vrou wat na die Verenigde Koninkryk en die VSA gereis het – ŉ 47-jarige man wat na die Verenigde Koninkryk en die VSA gereis het – ŉ 52-jarige man wat na Duitsland gereis het – ŉ 38-jarige man wat na Nederland en Duitsland gereis het – ŉ 62-jarige man wat na Nederland gereis het – ŉ 19-jarige vrou wat na Frankryk en Italië gereis het Wes-Kaap (6 gevalle): – ŉ 27-jarige man wat na Brasilië gereis het – ŉ 33-jarige vrou wat na Frankryk gereis het – ŉ 49-jarige man wat na Frankryk en Italië gereis het – ŉ 14-jarige meisie wat na die VSA en Doebai gereis het – ŉ 73-jarige man wat na die Verenigde Koninkryk gereis het – ŉ 32-jarige man wat na die Verenigde Koninkryk gereis het KwaZulu-Natal (1 geval): – ŉ 47-jarige man wat na Switserland gereis het Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.